open-index/open-wikipedia-markdown huggingface dataset:
Georg Lohmeier

__NOTOC__

Da **Lohmeier Georg** (* 9. Juli 1926 z Loh; † 20. Januar 2015 z Minga) wor a bayrischa Schriftsteja, Dramatika, Regisseur und Schauspuia. Ea is unta andam da Autor vo da Feansengserie *[[Königlich Bayerisches Amtsgericht]]*.

Da Lohmeier hod as katholische Priestaseminar z Freising bsuacht. Do hod a si mit unsan spadan Pobst Benedikt XVI. ogfreindd.  Oschliaßad hod a zwoa Semesta Theologie studiat. Wia ra sei Frau kena gleant ghobt hod, hod a damit aufgheat und Theatawissnschoft und Kunstgschicht weida studiat. Ea hod Biacha gschriebn und wor a wichtiga Mitorwata vom Bayrischn Rundfunk.

Da Lohmeier hod en *Bund bayerischer Patrioten* grindd. Anno 1974 hod a de Wiedaeifiahrung vo da Monarchie gfoadat. Ea wor Mitglied vo de Münchner Turmschreiber.

## Auszoachnung
* 1972 Bayerischer Poetentaler
* 1983 Karl-Valentin-Orden

## Schriftn
* *Den Bayern aufs Maul g’schaut: aus den Wörter- und Tagebüchern Johann Andreas Schmellers 1785–1852.* Ehrenwirth, München 1985, ISBN 3-4310-2691-5.
* *Liberalitas Bavariae.* Ehrenwirth, München 1985, ISBN 3-4310-2696-6.
* *Auf den Spuren der Väter: Gschichtn aus der bayerischen Geschichte.* Ehrenwirth, München 1987, ISBN 3-4310-2958-2.
* *Bayerisches für Christenmenschen.* Ehrenwirth, München 1990, ISBN 3-4310-2665-6.
* *Königlich Bayerisches Amtsgericht: alle Verhandlungen in einem Band.* Ehrenwirth, München 1992, ISBN 3-4310-1948-X.
* *G’schichten aus der Geschichte. Bayern von der Steinzeit zu Stoiber.* Langen Müller, München 1996, ISBN 3-7844-2600-X.
* *Der Weg zum Herzen: Geschichten über die Liebe.* Ehrenwirth, München 1997, ISBN 3-8968-2118-0.
* *Bad Reichenhall: künstlerisch und historisch.* Werr, Vachendorf bei Traunstein 1998, ISBN 3-9229-2708-4.
* *Der Zorn eines Christenmenschen.* Langen Müller, München 1999, ISBN 3-7844-2748-0.
* *Wer Knecht ist, soll Knecht bleiben.* Langen Müller, München 2000, ISBN 3-7844-2794-4.
* *Musikanten spielts auf!* PARC Verlag, Christoph Werr, Vachendorf 2001, ISBN 3-9229-2717-3.

## Literatua
* Sybille Krafft: *Bayerische Volksschauspieler. 12 persönliche Porträts von Sybille Krafft,* Minga, 2013 (Allitera Verlag, ISBN 978-3-86906-535-9).

## Im Netz
* 
*
Futsal

**Futsal** is de Variantn vom Hoinfuaßboi, de wo vom Wejdfuaßboivaband FIFA onakant is. Da Nam is a Obloatung vom portugiesischn Begriff *futebol de salão* und vom spanischen *fútbol sala* (boarisch ‚Hoinfuaßboi‘).

## Im Netz

* 
* Futsal-Seite des DFB (u. a. mit Reglweak)
* FIFA-Positionierung zum Futsal inkl. Spuiregln
* Futsal in Österreich
* Östareichische Futsal-Liga
* Östareichischer Futsal-Verband

## Beleg
Ruisreikäleipä

As **Ruisreikäleipä** (*ruis* = Koan, *reiskäleipä* = Lochbroud) is a finnisches Broud. Es is a flocha Loab, aus Koanmejh gmocht, mid an Loch in da Middn. Es hod an Duachmessa vo umara 30 Zantimäta und is 3-4 Zantimäta dick.

As Loch in da Middn hod an praktischn Nuzzn. Friacha is as Ruisreikäleipä Broud nua a boa moi im Joar bocha woan. Nacha iss, moast in da Kuche, auf Schtanga aufghengt woan. So woars lang hoitboar und a guada Proviant. Omdrei sois recht gsund sei.

As Ruisreikäleipä kimmt uaspringle aus Westfinnland. Des kimmt dohea, wei in Westfinnland moast nit mitn Head Broud bocha woan is, sundan mid an ausglogadn Broudbochofa. Des is vii aufwendiga und deshoib hod ma do imma glei an Haufa Broud bocha und des hod hoitboa sei miassn.

## Im Netz

* *[https://web.archive.org/web/20150224121635/http://uralica.com/leipa.htm Finnish Bread: A short history of survival in the Northern Woods]*

## Beleg
Karl-Valentin-Orden

Da **Karl-Valentin-Orden** is a Foschingsoadn, dea wo nachn Mingna Komika Karl Valentin gnennt worn is. Valieha wead a vo da Mingna Foschingsgsejschoft *Narrhalla* seit 1973 jeds Joahr im Jenna. Auszoachnet wead a Bemeakung, Red oda Aktion mit hintagrindign Hamua im Sinn vom Karl Valentin.

## Preisdräga
* 1973: Werner Finck
* 1974: Vicco von Bülow (Loriot)
* 1975: Sigi Sommer
* 1976: Gert Fröbe
* 1977: Franz Josef Strauß
* 1978: Luis Trenker
* 1979: August Everding
* 1980: Bruno Kreisky
* 1981: Sir Peter Ustinov
* 1982: Hans-Dietrich Genscher
* 1983: Georg Lohmeier
* 1984: Helmut Kohl
* 1985: Ephraim Kishon
* 1986: Emil Steinberger
* 1987: Norbert Blüm
* 1988: Rudi Carrell
* 1989: Joseph Kardinal Ratzinger
* 1990: Aenne Burda
* 1991: Peter Weck
* 1992: Jürgen Möllemann
* 1993: Harald Juhnke
* 1994: Kurt Wilhelm
* 1995: Otto Schenk
* 1996: Edmund Stoiber
* 1997: Mario Adorf
* 1998: Senta Berger
* 1999: Christian Ude
* 2000: Roman Herzog
* 2001: Thomas Gottschalk
* 2002: Christiane Hörbiger
* 2003: Alfred Biolek
* 2004: Fritz Wepper
* 2005: Helmut Dietl
* 2006: Sir Peter Jonas
* 2007: Iris Berben
* 2008: Günther Beckstein
* 2009: Hape Kerkeling
* 2010: Maria Furtwängler
* 2011: Michael „Bully“ Herbig
* 2012: Vitali Klitschko und Wladimir Klitschko
* 2013: Til Schweiger
* 2014: Horst Seehofer
* 2015: Heino

## Beleg
Ealkenig

**Erlkönig** is a Balladn vom Johann Wolfgang von Goethe, di a im Joa 1782 gschrim hod. Es is aane vo de Balladn, wos praktisch a jeda kennt. Sowoi da *Schubert Franzl* ois aa da *Loewe Carl* haums vatont.

## Gschicht
Eignlich kummt de Idää ausn Dänischn, durtn haasst da Ealkenig oba *Ellerkonge*, wos sowos wiar a „Öffnkenig“ (oisa „Elfenkönig“) is. Da Nauman „Ealkenig“ is meglichaweis a foische Iwasezung vo *Eller* ois *Erle* (so wia da Baam). *Kenig* hod daun wieda passt. Da Goethe Hansi hod de Balladn eignlich ois Eilog zu sein Singgspüü *Die Fischerinn* gschoffn, wo s de Doastöllarin bei da Oawat singan duat.

Inspiriat hod den Goethe angeblich de Nochricht, doss a Baua ausan Nochboaduaf middn in da Nocht mid sein krankn Kind zu aan Oazt grittn is. Wegn dera Gschicht gibz ar aa Denkmoi zwischn de heitign Stodtäu vo *Jena*, Kunitz und Wenignjena.

## Inhoit
In aana stiamischn Nocht reit a Voda mid sein Buam durchn finstan Woid. Dea Gschropp glaubt in da Finstan de Gstoit vom Ealkenig zum segn und faungt au, si zum fiachtn. Da Voda vasuacht n Buam zum beruign, indem doss a eam eakleat, doss des nua da Newl is und da Schoddn vo dem Baam, oba es wiad imma äaga. Und zwoa so oag, doss den Vodan des koite Grausn pockt un ea vasuacht, im Galopp endlich haam z'kumman. Des schoffta aa, oba sei Kind ist do scho dod.

## Im Netz
* Goethes „Erlkönig“ in Illustrationen
***** - Voitext auf Weanarisch
Kalakukko

**Kalakukko** is a Essn aus Finnland mid ana langa Tradizion, wo a Fiisch in an Loab Broud aussabocha wead. As Woat Kalakukku bedeidd sovii wia vasteggda Fiisch.

Kalakukko wead aus Koanmejh bocha und schaugt wia ra Broudloab aus. Solang ma en Loab nit oschneidd hoit si as Essn drin segs Wocha lang. Do drin liegt woi aa da unspringlige Sinn vo dera Zuabereitung.

## Schau aa
* Finnisches Broud

## Im Netz
Tubist

A **Tubist** is oana wo Tuba spuin ko.

De Tuba is as grässte Blechblousinschtrument in da boarischn Blousmusi.

## Promi Tubistn
* Elmar Walter (* 1979 z Traunstoa), bayrischa Dirigent, Komponist und Musikant
* Jon Sass (* 1961 z Stod Nei York), amerikanischa Tubist, lebt in Wean
Bachama Roosmoarkt

Da **Bachama Roosmoarkt** (dt. *Berchinger Rossmarkt*) is as grässde Wintavoiksfest in da Obapfoiz. Es findd jeds Joar z Bacham am Midwoch auf Liachtmess schtod.

Da Roosmoarkt is vua oim a Landwiatschoftsschau und a Woarnmoarkt mid an Haufa Fiarantn. Jeds Joar keman 25 - 30.000 Leid in de Schtod. Da Hähepunkt is owa de Ressaschau um neine in da Fruah.

## Beleg
* Berchinger Rossmarkt auf berching.de
* Berchinger Rossmarkt auf br.de
Bacham

**Bacham** (amtli **Berching**) is a Schtod in Bayern im Landkroas Neimakk.

Es liegt an da Fränggischn Oib und hoid an Haufa Fremdnvakea.


File:Berching - Marktplatz, Bachlauf mit Fachwerkhäusern.JPG|Da Moarktplozz vo Bacham
 File:Stadtmauer (Berching).JPG|De Schtodmaua vo Bacham
 Datei:Neumarkter Tor (Berching).JPG|Neimoarkta Toa
 Datei:Begehbare Wehrmauer (Berching).JPG|Begehboare Weahmaua
 Datei:St. Lorenz Kirche (Berching).jpg|St. Lorenz Kira


## Brauchdum

* Bachama Roosmoarkt

## Beleg


## Im Netz
Sybille Krafft

De **Sybille Krafft** (* 1958 z Minga) is a bayrische Dokumentarfuimarin, Journalistin, Schriftstejarin und Ausstejungskuratorin. Se is Mitgrindarin vo de *Histonauten*, ana Autorngruppn zua multimediain Vamittlung vo Gschicht und Mitgrindarin vom Denkmalnetz Bayern.

## Im Netz
* Sybille Krafft beim Bayerischen Rundfunk
* 
* Historischer Verein Wolfratshausen
* Bürger fürs Badehaus Waldram-Föhrenwald

## Beleg
Fiarant

A **Fiarant** oda **Fierant** is a Moarkttandla, a fliagada Händla, a Händla ohne dauahoft festn Plotz zun Vakaffa.

Fiarant kimmt vom italienischen "fiera" fia "Joahrmoarkt" (vgl. lat. *feria*, engl. *fair*).


File:09 Sommer-Jahrmarkt in sanok, 2013.JPG|
File:07477 Jahrmarkt in Sanok am 17 Juli 2011.jpg|


## Im Netz
* Bayerischer Landesverband der Marktkaufleute und der Schausteller e.&nbsp;V.

## Beleg
Kaukasische Sprochn

**Kaukasische Sprochn** oda **oidkaukasische Sprochn** san de Sprochn im Kaukasusgebiet, de wo do scho vua da Eiwandarung vo indogermanischn, turkischn und semitischn Gruppn gredd worn san.

Es gibt eppa 40 oidkaukasische Sprochn aus drei Sprochfamilien mid uma 9 Milliona Sprecha.

De Leah vo de oidkaukasischn Sprochn wead *Kaukasistik*, *Kaukasologie* oder *Kaukasiologie* gnennt.

## Klassifikation
Es gibt drei oidkaukasische Sprochfamilien mit genetisch untaschiedlicha Heakunft:

* **Kartwelisch** oda **Sidkaukasisch**
* **Abchasisch-Adygisch** oda **Noadwestkaukasisch**
* **Nachisch-Dagestanisch** oda **Noadostkaukasisch**

## Im Netz
* Ernst Kausen, Die kaukasischen Sprachen. (DOC; 167&nbsp;kB) (Dieser Text ist die Basis für den vorliegenden Artikel)
* Ernst Kausen, Die Klassifikation der kaukasischen Sprachen (DOC; 50&nbsp;kB)
* Wolfgang Schulze, Alwanische Schrift und Sprache mit Vergleich zum Udischen
* Kaukasiologie an der Universität Jena
Sundagau

Da **Sundagau** (dt. *Sundergau*) woa im Middloita a Region im heiting Obabayern.

Sundagau bedeidd *Südgau* (im domolign Bayern hods unta andan aa an Noadgau und an Westgau gem).

De genaue Ausdehnung vom Sundagau is nit bekannt, es deafat nochn Spruner eppa midn Obaland identisch sei und hod no friacha Oipngau ghoaßn.

## Beleg
* *Baierische Akademie der Wissenschaften: Neue historische Abhandlungen der churfürstlichen Baierischen Akademie der Wissenschaften*. 2. Band. Minga, Joh. Paul Bötter, 1781.
* Karl von Spruner: *Baierns Gauen nach den drey Volksstämmen der Alemannen, Franken und Bajoaren aus den Urkunden nachgewiesen: Gegen Ritter von Lang's: Bayern Gauen*. Bamberg: Dresch, 1831.
Finnisches Broud

**Finnisches Broud** (dt.: **finnisches Brot**) is a Sammebegriff fia olle tippischn Broudsoatn vo Finnland.

Broud hod in Finnland a lange und wichtige Tradizion. Es wead fost zua jeda Speis Broud gessn.

## Auswoi

* **Limppu**, speziejs Koanbroud (vagleichboa midn Bauanbroud in Bayern und Östareich)
* **Reikäleipä**, Lochbroud; aus Koanmejh Ruisreikäleipä
* **[[Kalakukko]]**, in Koanbroud vaschteggda Fiisch (hoid si 6 Wocha)
* **Howanbroud**, Howan (Kaura) is in Finnland as wichtigste Droad: Kaurasämpylä (Howansemmen), Kaurapala (Howanflochbroud) usw.
* **Rieska**, Fladnbroud - moast aus Geaschtn
***Perunarieska*, Eadäpferieska
***Ohrarieska*, Geaschtnrieska
***Ruisrieska*, Koanrieska (moast ohne Geaschtn)
***Maitorieska*, Millirieska (wias Geaschtnrieska nua mid Milli stod mit Budanmilli oda Gschdegglda) 
* **Ruispala** und **Reissumies**, zwoa recht beliabte, modeane Broudmakkn fia a flochs, runds Koanbroud
* **Eadäpfebroud**, bsundas fluffich und softich
* **Näkkileipä**, Käckebroud (weis bein Essn "knackt") - is schtaubdrockn und hoit ewig
* **Korppu**, Zwieboch; *Sokerikorppu*, siaßa Zwieboch
* **Vesirinkeli**, Woazngringal aus Geamdoag, bekannt ois Beigl, Bejgl (engl./dt. Bagel) - jiddische Spezialitet aus Poin 
* **[[Pulla]]**, siaßas Broud, Siaßgebeck


File:Ruislimppu halved - 1.JPG|Limppu - Bauanbroud aus Koan
Datei:Reik%C3%A4leip%C3%A4_view_from_above.jpg|Ruisreikäleipä (Lochbroud aus Koan)
Datei:Kalakukko (opened).jpg|Kalakukko - im  Koanbroud vaschteggda Fiisch
File:Kaurasämpylä and kaurapala - 1.JPG|Howanbroud: Kaurasämpyl (hintn) und Kaurapala (voan)
File:Rye and Potato rieska - 1.JPG|Fladnbroud: Koanrieska (links) und Eadäpferieska (as kloane dickare)
File:Potato loaf & Reissumies pieces-1.jpg|Eadäpfebroud (hintn), Reissumies (vuan, amoi aufgschniddn)
Datei:Knaeckebroed.jpg|Nakkileipä (Knäckebroud), in Skandinavien oft rund
File:Zwieback auf Holzbrett.jpg|Korppu (Zwieboch)
File:Vesirinkelit - 2.jpg|Vesirinkeli (Woazngringal, Beigl)
File:Pullia.jpg|Pulla (Siaßgebeck)
Hoadn

**Hoadn** oda **Heiden**, aa **Buachwoaz** (lat. *Fagopyrum*, dt. *Buchweizen*, engl. *buckwheat*) is a Scheindroad, wei de Keandln wia Droad ausschaugn und teiweis aa so gnuzzt wean. Es is a Pflanznagoddung aus da Famij vo de Knetarichgwächs (Polygonaceae).

### Hoadnsteaz
Da Hoadnsteaz woa friacha in da Oipnregion oane vo de wichtigstn Schpeisn ibahapts.

## Im Netz

* Die Bedeutung des Buchweizens in Österreich und Asien (PDF; 2,6&nbsp;MB) von Sabine Scheucher
Potrace

**Potrace** is a freis Vektorisiarungsprogramm (sog.: *[[Open Source]]* Programm). Domid kost Rastagrafikn (z.&nbsp;B. Fotos) in Vektorgrafikn (Zeichnunga) umwondln.

Es gibd dofia zwoa Lizenzn, a freie unta GPL und a Profi-Lizenz.

## Im Netz
* Hoamseitn vo Potrace
Guanako

As **Guanako** (*Lama guanicoe*), a **Huanako**, is a wuide Oat a da Familie vo de Kamele (Camelidae). Es lebt vor oim am westlichn und sidlichn Siidamerika und is d Stammfoam vom domestiziadn Lama.

## Lidaradua
* W. Herre, M. Röhrs: *Haustiere - zoologisch betrachtet.* 2. Auflage. Gustav Fischer Verlag, Stuttgart, New York 1990, ISBN 3-437-20446-7.
* 
*  D. E. Wilson, D. M. Reeder: *Mammal Species of the World.* Johns Hopkins University Press, Baltimore 2005, ISBN 0-8018-8221-4.

## Im Netz

*
Beigl

A **Beigl** oda **Beigel** (dt./engl. *Bagel*, jiddisch בײגל oda בײגעל, YIVO-Schreibweis *beygl*) is a runds Gebeck aus Geamdoag mid an Loch in da Middn.

Entschtandn is da Beigl ois jiddische Schpezialitet in Poin. Es gibt aa de Theorie, dass da Beigl vo Bayern auf Poin keman is.

Beigl san in USA und Kanada recht populea; vua oim in de Städd, wo s an Haufa Judn gibt.

Da Geamdoag aus Woaz wead zeascht kocht und nacha bocha. As Loch in da Middn woa guad fian Transpoat und zun Logan (im Gschäft oda auf an Vakaffsstandl).

## Galerie
Es gibt siaße und soizige Beigel, mid und ohne Schtrei. 

File:Cinnamon-Raisin-Bagel.jpg|A Zimt-Ziwem-Beigl
File:Poppyseed.jpg|A Mohn-Beigl
File:Bagels-Montreal-REAL.jpg|Tippische Montreal Beigl
File:Bagel with slice of cheese.jpg|A Kaasbeigl


## Schau aa
* Schmoizgringal

## Im Netz

## Beleg
Pulla

**Pulla** is a Sammebegriff fia finnische Mehjspeisn, de wo tradizionej zun Kafää gessn wean. Es is mid da schwedischn Kanelbulle vawandt.

Da Pulladoag is a Geamdoag. Tippisch is de braune, glenzade Krustn, da Hoglzugga oda de Mandlschtrei. Es gibt, wia bei uns dahoam, an Haufa vaschiedne Variaziona.

## Im Netz
* Pulla – Das traditionelle finnische Kaffeegebäck gibt es in vielen Variationen (www.meinlieblingsessen.de)
Listn vo Aserbaidschanische Mola

Des is a **Listn vo [[Aserbaidschan]]ische Mola**.

## A
* Abdullajew, Mikajil (1921–2002)
* Abdurachmanow, Fuad (1915–1971) 
* Asimsade, Asim (1880–1943)

## B
* Bahlulzade, Sattar (1909–1974)
* Bilmes Semjon (* 1955)

## C
* Chalilow, Farhad (* 1946)

## G
* Garjaghdi, Dschalal (1914–2001)

## H
* Hatemi, Hajdar (* 1945)
* Hosseini, Ahad (* 1944)
* Husejnow, Arif (* 1943)

## I
* Irawani, Mirsa Gadim (1825–1875)

## K
* Kangarli, Behruz (1892–1922)
* Karabachi, Usta Gambar (1830–1905)
* Geysar Kschijewa (1893–1972)

## M
* Mangasarow, Schmawon (1907–1992)
* Mirsasade, Böjükagha (1921–2007)

## N
* Narimanbekow, Togrul (1930–2013)
* Narimanbekow, Widadi (1926–2001)

## O
* Ordoobadi, Kasem (1919–2002)

## R
* Rahmansade, Maral (1916–2008)
* Rezagulijew, Alakbar (1903–1973)
* Rezagulijew, Elbej (1926–2007)

## S
* Salahaow, Tahir (* 1928)
Sorghumhiasch

**Sorghumhiasch** oda **Sorghumbrein** (dt.: ** Sorghumhirsen**) san Pflanzna aus da aus da Famij vo de Siaßgrasa (Poaceae). Es wead zun Droad zehjt und fia Mehj Viechfuada vawendd.

In da Obaufläch liegt Sorghumhiasch noch Woaz, Gugaruz, Reis und Geaschtn wejdweit an finfta Stej.. In Afrika is s de wichtigste Droadsoatn.

## Im Netz

## Beleg
Da Drochn vom Koinbeag

**Da Drochn vom Koinbeag** is a Sog aus Wean. In aan klaan Gassl, da „Drachengasse“ steht a Haus, des „Drachenhaus“. Eignlich haasts a so, wäu da easchte Besitza da *Johann Martin Drach* woa. Oba sowos is natialich ned so intaressant, oissa is de Sogn vom „Drochn vom Koinbeag“ entstaundn.

## des Gschichtl
Fria, ois am Koinbeag no a dichta Woid woa, hod in aana Höön duat a Muaztrumm Drochn glebt, dea des gaunze Laund umadum tyrannisiat hod. Kaa Mensch und aa kaa Viech woa vua eam sicha, und, nachdem dass si kaana gfundn hod, dea was de Schneid ghobt hod, si dem Drochn zum stöön, is de gaunze Umgebung imma mea vakumman.

Oba amoi woas daunn a so, doss a Weana, dea in da Stod a Haus hod baun woin, a boa Maura und Tischla aufn Koinbeag gschickt hod, damiz vaschidane Matriäulien zum baun bringan kennan: Staana, Saund und aara Hoiz. Oissa san de Leit auffegstiegn und haum ins oaweitn augfaungt. Sie haum Baam um Baam umgsaglt und Staa um Staa brochn. Do da haums auf aramoi den Drochn gsegn, der wos grod vua seina Höön in da Sunn glegn is und büslt hod. Gaunz genau haums eam gsegn, mid aan paunzatn Keapa, mit zwaa Fligln und via schuppige Haxn. Denan Leit is natialich da Schrockn voi in de Baana gfoan, se haum ois liegn und steh lossn und se san in de Stod zruckgrennt. Durtn haums des ois gaunz genau eanan Bauhean gschüüdat.

Dea woa obaraa gstaundans Maunsbüüd und a Wifzack und hod gmaant, ea losst so von so aan deppatn Drochn ned sekkian. Ea hod eana gschofft, aus Hoiz an festn laungan Kostn zum baun, dea wos auf da aanan Schmoiseitn a Loch ghobt hod, durch des zwoa da Schedl, oba ned da Keapa von dem Lindwuam duachbasst. Auf da aundan Seitn haums a Schiebetirl gmocht zum obelossn, waun des Viech eascht amoi in da Kistn drin is.

De Kistn hod da Bauhea zsamm mit seine Leit aufm Beag auffezaaht und auf an Föösn obahoib von da Drochnhöö aufgstööt. Daun haums des Gschtöölettl mit eisane Keddn obelossn und zwoa aso, doss da Täu min Schiaba vur da Höön woa, und da Täu min Loch auf da aundan Seitn. Daunn hams no a Käubl zsammgfangt und daheazaaht und vuam Loch von da Kistn aubundn. Noch a Wengl aan Zwickn hod des Käubl augfaungt zum blökn, woraufhin da Drochn in da Höön aufgwocht is, wora grod a Schlaafal ghoidn hod. Volla Gia is a aus da Höön aussegschossn, in de Kistn eine und woit durch des Loch durche des Käubl schnappn und zsammfressn. In dem Moment haums des Schiebetial obelossn und da Drochn woa gfaungan. Schnöö haums Staana auf de Kistn ghaut und a Murzfeia rund umadum auzundn. Und in dem Kwoim is daunn da Drochn dastickt. Jetzan eascht, wiara Rua woa, hod ma gsegn, wos fia a Riesntrumm des Viech wirklich woa und olle woan baff. Sie haum eam de Haut oozogn, haums von an Gerba germ lossn und ois Schüüd vua dem neichn Haus aufghenkt.

De Gossn, wo des Haus gstaundn is, hod ma auf des hinauf „Drachengasse“ gnennt, und so haassts no heit.

## Beleg


## Im Netz
*Sagen
Brein

**Brein** oda **Hiasch** (dt. *Hirse*, engl. *millet*) is a Gruppn vo Droadgoddunga, de wo se ähnli san und a hoche Bedeitung ois Grundnoarungsmiddl ham.

*Brein* hoaßt a desweng, wei da Hiasch*brei* in insara Region friacha oans vo de wichtigstn Grunnoarungsmiddl ibahapts woa und so zun Synonym vom Ausgangsprodukt woan is.

## Dazua ghean
* **Rispnhiasch**: Kina und Zentraiasien, vua da Eifiarung vo de Eadäpfe a Grundnoarungsmiddl aa in Bayern und Östareich.
* **Koibnhiasch**: Kina und Indien, zua Remazeid aa in Italien.
* **[[Sorghumhiasch]]** oda **Sorghum**: Asien und Afrika, wejdweit a Viechfuada
* **Pealhiasch** (*Pennisetum glaucum*) 
* **Fingahiasch** (*Eleusine coracana*)
* **Teff** (*Eragrostis tef*)
* **Foniohiasch** oda **Fonio** (*Digitaria exilis*)

## Galerie

Datei:Awaokoshi 01.jpg|Brein Kräcka aus Japan
File:Checking pearl millet crop.jpg|Reifepriafung


## Im Netz
Reis

**Reis** (engl. *rice*) nennt ma de Keandl vo de Reispflanzna (Oryza sativa). Es is a Siaßgros, wo ois Droad gnuzzt wead. Reis ghead zua de wichtigstn Grundnoarungsmiddl vo da Menschheit.

## Im Netz
Ruaßiga Freida

Da **Ruaßiga Freida**  und **Foschingsfreida** (dt. *Rußiger Freitag* und *Faschingsfreitag*) is da Freida vuam Oschamiddwoch. Es is da Dog nochn narrischn Pfinzda (Weiwafosching) und vuam Schmoizign Samsda (Foschingssamsda).

## Im Netz
Freida

Da **Freida** (dt.: **Freitag**, engl.: *Friday*) is in Bayern und Östareich da fimfte Dog in da Woch.

In monche Religiona (Judndum, Islam) is's da sechste Dog.

## Schau aa
* De boarische Wocha
Travertin

**Travertin** is a Koichstoa mit Poan. Meistns is a göblich oda braun. Es gibt owa aa rodn und beign Travertin.

Travertin hoaßt "Stoa aus Tivoli". Des kummt dohea, wei da Stoa duachs antike Rom populär woan is. Fost de gaunze antike Stod is aus Travertin aus Tivoli (bei Rom) baut gwesn. Am Colosseum und aundan Segnswiadigkeitn kaunstas no imma segn.

Da Travertin wiad a Quöökoich gnennt, wei a an Siaßwossaquöön entstäht. Während de aundan Koichstoana aus Oblogarunga vo Meeresviecha (Muschln etc.) entstandn san, entstäht da Travertin duach a kemische Ausfällung (wia de Tropfstoana).

## Travertinsoatn
Travertin entstäht iwaroi auf da Wöid. Owa net iwaroi is da Travertin ois Natuaweakstoa vawendboa.

### Travertin aus Deitschland

* Travertin aus Thüringen (Bad Langensalza, Weimar etc)
* Travertin vo da Schwäbischen Alb (Cannstatt, Gauingen, Sonderbuch)

### Travertin aus Italien

* Travertino Romano (Remischa Travertin, aus Tivoli bei Rom)
* Travertino Toscano (Travertin aus da Toscana)

### Weidare Lända
* Tiakischa Travertin aus Anatolien (Tiakei)
* Peasischa Travertin aus Iran

## Galerie


 Datei:Pamukkale 11.jpg|Travertinterrassn bei Pamukkale, Tiakei
 Datei:MammothHotSpring1.jpg|Travertinterrassn vo Mammoth Hot Springs, Yellowstone National Park, Wyoming, USA
 Datei:Paris Sacre Coeur BW 1.jpg|De Parisa Kiach Sacré-Cœur de Montmartre aus Château-Landon-Travertin
 Datei:Marienkirche Mühlhausen.JPG|Mühlhäusa Marienkiach aus Travertin
 Datei:Spis Castle 01.JPG|De greßte Buagaunlog vo Middleiropa, de Zipsa Buag, is aus Travertin baut wuan


## Literatua
* Dietmar Reinsch: *Natursteinkunde. Eine Einführung für Bauingenieure, Architekten, Denkmalpfleger und Steinmetze*, Enke, Stuttgart 1991, ISBN 3-432-99461-3

## Im Netz

*Remischa Travertin aus Italien
Schmoiziga Samsda

Da **Schmoizige Samsda**  und **Foschingssamsda** (dt. *Schmalziger Samstag* und *Faschingstag*) is da Samsda vuam Oschamigga. Es is da Dog nochn ruaßign Freida und vuam Foschingssunda.

Schmoizig hoaßta desweng, wei in da Fosanochtszeid gean Schmoiznudl (boarische Kropfa).

## Im Netz
Samsda

Da **Samsda** (dt.: *Samstag* / *Sonnabend* (Noaddeitschland), engl.: *Saturday*) is in Bayern und Östareich da segste Dog in da Woch.

In manche Religiona (Judndum, Islam) iss da siemte Dog.

## Schau aa
* De boarische Wocha
Da Heidnschuss

Da **Heidenschuss** is in Wean a kuazes Stick Stroßn, wos den Bloz „Am Hof“ mid da „Freyung“ vabindt. Unt am Eck is des Haus Nummero 3, auf dem a Schüüdl aubrocht ist „Da der Hayden scheuzzt“ (des haasst sovüü wia schiassn). An dem Haus woar aa a Skuiptua von an Sarazenen mit Pfäu und Bogn. Den haums oba 1851/1852 mit aan sablschwingatn Osmanen easetzt. Wos des Tafal fia an Uasprung hod, is historisch ned gaunz kloa. Es gibt oba a Gschichtl, wias dazua kumman is.

## De Gschicht
Wia de Tiakn im Joa 1529 seaschte Moi Wean belogat haum, is de Gschicht schee laungsaum entrisch wuan. Damiz in de Stod einekumman (es hod jo no dicke Stodmauan gem) hams unta dar Ead Tunnöö grom, in de s am End Minan glegt haum, mid denans daun de Mauan sprengan haum woin. Ana von denan Tunnöö is bis zua *Freyung* gaungan. Un nua duach a Bozn Masl is da Stod des grausliche Schicksoi daspoat blim, doss aud de Oat von de Tiakn eignumman wiad. Und des woa a so:

In aana von de stiamischn Nächt hod da Beckaghüüf *Josef Schulz* (oiso da Schuiz Pepi) beim Bockofn umgroblt. Auf aamoi heat a vom Kölla auffe an Muazkrawäu und Stimman. Ea schnappt si a Latern, geht obe und heat aus de Stimman ausse, doss aana des Wuat „Allah“ sogt (So sogn de Tiakn zu eanan Heagott). Do hod da Pepi glei iwarissn, wos si hinta da Köllawaund ospüüt: de Tiakn san do und da Huat brennt.

Stanteped hoda des sein Masta gsogt, dea hod no a boa aundare Mitbiaga zaummtrommed, und olle midanaund haums den Kölla unta Wossa gsezt. Ois daunn de Tiakn duach de Köllamaua duachbrochn san, ist des Wossa in eanan Tunnöö einegschwappt, es woa no kuaz a Gschraa, owa daun woans olle dasoffn. Wia daunn wieda a Ruah woa und des Wossa oogrennt is, sans in Kölla obegaungan und haum duatn de Leichn vo de hinichn Tiakn gfundn.

So is des Haus mid da Bäckarei zu sein Nauman kumman, „Zum Heidenschuss“. De Originäu-Hittn steht zwoa nimma, oba des Woazeichn an da Eckn Freyung und Strauchgossn erinnat aunan Bäckagsöö, dea damois gaunz Wean grett hod. Des is a Staatofe mid a Büüdl vo an Orientalen auf an Pfead.

Aungeblich hod da Kaisa Ferdinand auf des hinauf da Bäckainnung des Recht valiehn, doss olla Joa am Ostadienstog an feialichn Aufmasch ohoitn. Des haums a gmocht, und eascht im Joa 1809 haums de Gschicht wieda eigstööt.

## Beleg


## Im Netz
*De Gschicht, ois Kwööm san do augem: 
**Quelle: Mailly, Anton von, Niederösterreichische Sagen, Leipzig/Gohlis 1926, S. 96
**Realis (=Gerhard Cockelberghe-Duetzele), Geschichten, Sagen und Merkwürdigkeiten aus Wiens Vorzeit, Wien 1846, S. 16 f.
Bubikopf

A **Bubikopf** is a Kuazhoorschnidd fia Fraun. De Frisua is umara 1920 aufkema und schnej zua beliabtastn Hoarmode worn. Zua dera Zeid wor a bubihofts Fraunbuid hochmodean. Da Bubikopf is owa aa heit wieda ogsogt.


File:Baker Banana.jpg|De Josephine Baker im berihmtn Bananagwand
File:Gabrielle Chanel en marinière.jpg|De junge Coco Chanel
File:EmmaWatsonNov2010-2.jpg|De Emma Watson


## Schau aa

* Irokesnschnidd
* Schmoizlockn
Monda

Da **Monda** oda **Maada** (dt. *Montag*, engl. *Monday*) is in Bayern und Östareich da easchte Dog in da Woch. Voa 1976 (Eifiahrung vo da ISO 8601/DIN 1355)  wors da zwoate Dog. 

In manche Religiona (Judndum, Islam) iss da zwoate Dog.  

Da Nam kimmt vo da Mondgeddin Luna. Es is a Iwasetzung vom lateinischn *Dies Lunae* (Dog vo da Mondgeddin).

## Schau aa
* De boarische Wocha
Iada

Da **Iada** oda: **Deansda** (dt.: *Dienstag*, engl.: *Tuesday*) is in Bayern und Östareich da zwoate Dog in da Woch.

Da Nam Iada leitd se van germanischn Kriagsgod Tyr ob, wo vawondd is mid'm griachischn God Ares. As Woat is iwa de Gotn ins Boarische kemma. 

In monche Religiona (Judndum, Islam) is da Iada da dritte Dog.

## Schau aa
* De boarische Wocha
Pfinzda

Da **Pfinzda** oda **Pfinsda** und **Dunasda** oda **Dunaschda** und **Dunasdog** (dt. *Donnerstag*, engl. *Thursday*) is in Bayern und Östareich im biagalichn Kalenda (ISO 8601) da viate Dog in da Woch.

In de Religiona Judndum, Islam und Kristndum) iss da fimfte Dog. Da easchte Dunasda im Joar legt aa de easchte Kalendawoche fest.

Manchmoi wead a aa kloana Freida gnennt aus Voafreid aufs Wochnend.

## Etymologie
### Dunasda
Da Nam Dunasda kimmt vom germanischn Dunagod. Im siidgermanischn hoaßt a Donar (vgl. im oidengl. *Þunresdæg*), im noad- und westgermanischn Thor (desweng engl. *thursday*, denisch *Torsdag*), im romanischn Jupita (lat. *dies iovis*, desweng frz. *jeudi*, span. *jueves*, italienisch *giovedì*). Wia de Germanen de babylonische 7-Dog-Wocha iwanumma ham, hams a Analogie zua *dies iovia* (Jupitadog) buidd.

### Pfinzda
Da Nam Pfinzda kimmt ausn griachischn *pempte hemera* und hoaßt „fimfta Dog“. Des Lehnwoat is woarscheinli iwas Gotische (**paíntē dags*) und ofd iwas Langobardische ins Boarische keman und zejt zua de boarischn Kennweata. Wearend as Woat Pfinzda im boarischn Sprochraum sejtn woan is, hod sa si in boarischn Sprochinsln bessa dahoidn.

## Schwoazza Pfinzda
Da Bäasncrash vom 24. Oktoba 1929 an da Wallstreet wead Schwoazza Pfinzda (Black Thursday) gnennt, wei ra a Wejdwiatschoftskrisn eigloadd hod.

## Schau aa
* De boarische Wocha
* Narrischa Pfinzda (Schmozziga Dunasda)
* Greapfinzda

## Im Netz

## Beleg
Hoadnsteaz

**Hoadnsteaz** is a oafochs Essn aus Hoadnmej oda Hoadngriaß, Wossa und Fett (friacha imma Schmoiz). Zun Steaz hods friacha oft Schpeeg und Grammen gem.

Bis in de Middn vom 20. Joarhundad woa Steaz in Östareich und  Bayern oane vo de wichtigstn Hauptmoizeidn. In Ost- und Siidöstareich vua oim Hoadnsteaz.

De Zuadodn Hoadnmej bzw. -griaß, Schmoiz, Schpeeg hod ma leicht aufd Orwad  (z. B. de Hoizhoggabuam in an Woid) midnehma und si schnej a recht noarhofte, woarme Moizeit mocha kina.

## Schau aa
* Sterz
Guglhupf (Begriffsklärung)

**Guglhupf** oda **Guglhupf** steht fia:

* Guglhupf, a runda Kuchn, dea wos sein Ursprung in Wean hod
* Der Guglhupf, a friachare satirische Sunntog-Muagnsendung vom österreichischen Radiosenda Ö1
* da Spitznaum fian Noantuam in Wean
* da Spitznaum fia de psychiatrische Klinik Stahof in Wean.
Kubikmeta

**Kubikmeta** is de SI-Einheit fias Voluman. A Kubikmeta is a Wiafl von aan moi aan moi aan Meta. Schreim tuad ma des ois **m<sup>3</sup>**.

So wia beim Kwadrat, gibz natialich aa beim Kubik- olle Variantn vo de Länganeinheitn.

## Kubikzantemeta
As Zeichn waa *cm<sup>3</sup>*, oft gschrim ois *ccm*, wiad bsundas vawendt beim Hubraum vo aan Vabrennungsmotoa.

In aan Kubikmeta bassn genau ozöhte 1 Mülliaunan Kubikzantimeta, des san 106&nbsp;ccm.

## Kubikdezimeta
Do gheat *dm<sup>3</sup>*. Wäus dessöbe is, vawendt ma do efta „l“ fia Lita. Aa Lita san 1000 Kubikzantimeta, umgekeat hod a Kubikmeta tausnd Lita. Des wiad aa gean bei Motoan vawendt, zum Beispüü is a Wogn mit zwaa Lita aana, des wos an Motoa mid 2000 ccm hod.

## Kubikkilometa
Gibz aa, des waa *km<sup>3</sup>*, oisa aa Kilometa hoch drei. Des is scho a gaunzscheens Trumm, so gabat ma vielleicht des Voluman von an Beag oda von aan Meea au, oda des Bia, wos im Siiddeitschn Raum iwas Joa gsoffn wiad.
Schmoizlockn

**Schmoizlockn** oda öst. **Gatschwöön** (dt. *Schmalztolle*) nennt ma a tippische Frisua aus da friachn Popkuitua (Rock ’n’ Roll) in de 1950a Joar.  Bekannt worn iss voa oim duachn Bill Haley und en Elvis Presley. De Frisua is nebnan Petticoat von de Deandln es auffälligste Symboi vo da RocknRoll-Zeid bliebn. De Frisua wead vaoanzlt aa no heit drogn.

De Schmoizlockn hod oide historische Voabuida. De ungarische *Magnatnroin* (siecht ma beispuisweis in da Ahnlgalarie vo da Fiaschntfamij Esterházy oda ba de englischn Dandys und de Gigolos ba uns in de 1920a Joar.

## Galarie

Datei:Goetz alsmann 2005.jpg|Da Götz Alsmann
File:Bill Haley (1974).jpg|De Bill Haley Schmoizlockn
File:Andreas Gabalier - Amadeus Awards 2013 a.jpg|Da Andreas Gabalier
File:Cristiano Ronaldo 20120609 (1).jpg|Da Cristiano Ronaldo
File:Donauinselfest 20080906 214.jpg|De Leningrad Kaubois(a Wengl iwatriem)


## Schau aa
* Bubikopf
* Irokesnschnidd
Schmoiz (Begriffsklearung)

**Schmoiz** moant

* a weidavaorwads Schlochtfett vo Facken und Gansln, schau Schmoiz
* Schmoizbrod
* Schmoiznudln
* Schmoizgringal
* Schmoizbeckarei
* Oahnschmoiz
* a Schmoizfrisua (fettige Hoar)
* a Schmoizlockn (a Mannafrisua aus de 1950a Joar)
* a Schmoizmusi (sentimenale Musi)
* Musklschmoiz (Keapakroft)
Schmoizfrisua

Vo ana **Schmoizfrisua** redd ma, wen de Hoar vo Mannan extrem eigfedd san. De Schmoizlockn san a Speziaifoam vo da Schmoizfrisua.

A Typ mid ana Schmoizfrisua wead oft - pars pro toto - aa nua "de Schmoizfrisua" gnennt.

## Schau aa

* Bubikopf
* Irokesnschnidd
* Schmoizlockn
Oahnschmoiz

**Oahnschmoiz** (dt.: **Ohrenschmalz**) is a fettige Obsondarung vom innan Oahwaschl im sogn. aißan Gheagang.

Oahnschmoiz gibt ba oin Spoviechan. Es schitzt de innan Oahwaschl voa Staub, Dreeg, obgstoabanan Haudzejn, Bakterien und Insektn. Wen ma jedn Dog de Oahwaschln woscht oda Schwimma gäht, na fait dea Schutz und des ko di krank mocha.

## Im Netz

* Astrid Viciano: *[http://www.zeit.de/2006/06/Klebrige_Europaeer_staubige_Indianer Klebrige Europäer, staubige Indianer: Japanische Forscher widmen sich der internationalen Analyse von Ohrenschmalz]*. Auf: *Zeit Online* vom 2. Feba 2006.
Schmoizmusi

**Schmoizmusi** oda **schmoizige Musi** is a Musi mid vui zvui seichtn Gfui.

So a Musi is eha oafoch und unglaubwiadig mid sentimentain Textn.

Oft san damid schnuizige Schloga und seichte Voiksmusi gmoant, oba aa praktisch olle Musicals zehjn zun Schmoizgenre.
Musklschmoiz

**Musklschmoiz**, **Musklkroft** oda **Moach** is de Keapasteakn vo an Menschn. Mid Musklkroft ko ma auf Sochan physisch eiwiakn.

Musklschmoiz brauchst fia de keapaliche Orwad, fian Spoat und zun Ogebn. As Musklschmoiz ko duach Training vasteakt wean, beispuisweis in da Muckibude. De Musklkroft in da Schuita und im Obaoarm nennt ma **Iaxnschmoiz** (dt. *Achselschmalz*).

Ma untascheidd vaschiedne Oartn vo Musklschmoiz (mid Beispui vo de Boarischn Spoatoartn):
* Maximaikroft oda Rohkroft (is de Grundlog fia de andan Kroftoartn; z. B. Stoalupfa)
* Schnejkroft (z. B. Goaßlschnoizn)
* Reaktivkroft (z. B. Maibaamkraxln)
* Ausdauakroft (z. B. Schuahplattln)
Schmoizbrod

A **Schmoizbrod** (dt.: **Schmalzbrot**) is a Scheibn Brod, wo a Schmoiz auffe gschmiad is.

A Schmoizbrod deafad in unsara Region bis umara 1950 da wichtigste Bstandteu vo da Brodzeid/Jausn gwen sei. Dozua hod ma gean an Knofe und Essigguakal gessn. Zsaumm mid an Wei hod des in Wean a gwisse Tradizion, wia ma in da zweitn Strophn vom *Ambros Wolfal* hean kau. Des gibts aa bei jedn Heirichn.

## Beleg
Beziak Tel Aviv

Da **Bezirk Tel Aviv** (hebr.  Mechoz Tel Aviv) is aana vau de segs Beziak vau Israel. Ea hod a Flächn vau 171&nbsp;km² und hod 1.188.000 Einwohna. Da Beziak hod kaane Untabeziake, de gräßte Stod is Tel Aviv.

## Städt

* Bat Jam בת ים
* Bnei Berak בני ברק
* Giw’atajim גבעתיים
* Hertzlija הרצליה
* Cholon חולון
* Or Jehuda אור יהודה
* Ramat Gan רמת גן
* Ramat haScharon רמת השרון
* Tel Aviv-Jaffa תל אביב-יפו
* Kirjat Ono קרית אונו

## Schau aa
* Beziake vau Israel
* Städt in Israel

## Beleg
Judäa und Samaria

**Judäa und Samaria** ( oda  ((Esor) Jehudah we Schomron), englisch Judea and Samaria) is de offiziölle israelische Bezeichnung fias Westjordanland.

Des Gebiet is 1967 im Segsdogekriag vau Jordanien valuan wuan. Es san uma 5800 Quadratkilometa, wo uma 300.000 Israeli und rund 2 Müllionan Araba lem. Ned enthoidn is Ostjerusalem, des wos vau Israel anektiad wuan is.

Judäa und Samaria stähd unta israelischa Müliteavawoitung. De Araba kina si weitgehend söbst vawoitn und san - im Untaschied zua de Judn - kaane israelischen Stootsbiaga.

## Im Netz
*
*
*
*
*Challenges in Defining an Israeli-Palestinian Border. Dokumentation der *New York Times*

## Beleg
Stefan Dettl

Da **Dettl Stefan** (*5. Aprui 1981 z Traunstoa) is a boarischa Musikant aus Grassau im Cheamgau, Obabayern. 
Bekannt is a woan ois Frontmo vo de LaBrassBanda. Friacha hod a in Sinfonieorchestan gschpuit.

Seit mocht a a oagne Musi. Ea singt in boarischa Sproch und is fia sei Trumpetnschpui berihmt. Seit 2010 is a aa Valega vom bayerischn Kuituamagazin *MUH*. Er spuit aa Gitarr.

## Literatur
* Lorenz Beyer: *LaBrassBanda: Bayern-Brass-Pop.* In: *Transkulturelle Musikprozesse in Oberbayern. Fallstudien zu hybrider Musik und territorialer Codierung im gesellschaftlichen Kontext.* Dissertation an der Universtität für Musik und darstellende Kunst Wien, 2017. S. 143-204 (PDF; 30 MB)

## Im Netz
* 
* Hoamseitn 
* 
* 
* ''Trompeter und bayerischer Rockstar'', Deutschlandradio Kultur vom 21. Feba 2011

## Beleg
Deutschlandradio Kultur

**Deutschlandradio Kultur** (Obkiazung: **DKultur**) is as kuituaorientiadee Heafunkprogramm vom Deutschlandradio. Von 1994 bis Meaz 2005 hod dea Senda „DeutschlandRadio Berlin“ ghoaßn. Da Sitz is im ehemolign RIAS-Funkhaus am z Berlin-Schöneberg.

## Im Netz
* deutschlandradiokultur.de
Madrid

**Madrid** is de Haptstod vo Spanien. De Stod is noch London und Berlin de drittgrässde Stod vo da Eiropäischn Union.

Madrid is da geografische und politische Middlpunkt vo Spanien und as Kuituazentrum. Es is da Siitz vo da Regiarung und de Residenz vom Kini nämli da Kini Phillip da sechste.

## Stodtpartnaschoftn

## Im Netz

* Hoamseitn vo da Stod (spanisch)

## Beleg
Woxmoigreim

A **Woxmoigreim**, aa Woxgreim, Fättstift oda Fättgreim, isa Utensill zan Moina oda Schreim. Nom Moina bleibd a Woxfuim am Untagrund zruck und zweng seina Deckkraft griagt ma laichtande Foamna zam. Gmoids is ofd Liacht- und Wossafesd.

Ois Schebfa vo dem Zeigl guit da Amerikana Edwin Binney (1866–1934), ders zeaschdmois mim  C. Harold Smith, Anno 1903 fabriziad kod hod. De vo ea grinde Gsäischofd Crayola (friara Binney & Smith Inc) is heid da wäidgrässde Broduzent vo Woxmoigreimna.

## Im Netz

*
Bezirk Imscht

Da **Bezirk Imscht** is a Bezirk  in Nordtirol, im Bundesland Tirol, in Eschtareich. De Haptstod vom Bezirk is de Stod Imscht.

## Im Netz
* www.tirol.gv.at/imst
The Big Bang Theory

**The Big Bang Theory** is a Sitcom vom Chuck Lorre und vom Bill Prady. Se laft seitn 24. Septemba 2007 af dem amerikanischn Feansehsenda CBS. In Estareich laft se seitn 13. Meaz 2010. Bis iatzt hod se siebn Staffln, de ochte weat grod gsendt. De Serie fongt domit on, dass nebn de baadn Physika Leonard Hofstätter und Sheldon Cooper de Schauspülerin Penny einziagt.

## Im Netz

* The Big Bang Theory on CBS.com (englisch)
* 
* The Big Bang Theory Wiki
Koichstoa

**Koichstoa** (dt.: **Kalkstein**) is a Soumebegriff fia Stoana, de wos voa oim aus Kalziumkarbonat (CaCO3) bstenga.

Koichstoana hom a hohe wiatschoftliche Bedeitung, fia de Baustoffindustrie (Baukoich) und fia de Natuaweakstoaindustrie. De meisdn Koichstoana entstenga duach Iwarestln vo Lebewesn (vua oim Schoinviecha wia Muschln und Schneckn), es gibd owa Koichstoana, de wos im Wossa ausgfoid wean, u.&nbsp;a. Travertin.

Koichstoa, dea wos vui Degl enthoid, wead Meagl gnennd. Koichstoa mid vü Dolomit (CaMg(CO3)2), kuaz Dolomit.

## Koichstoasoatn

Nua bstimmde Koichstoasoatn wean ois Baustoff vawendd. In Bayern gibds wejdberihmte Koichstoabrich (Solnhofena, Jura, Muschlkoich).

### Östareich

* Adneta Koichstoa
* St. Margarethna Koichsaundstoa

### Deitschland

#### Bayern

* Auakoich
* Jura Koichstoa
* Soinhofna Koichstoa
* Fränkischa Muschlkoich

#### Thüringen

* Thüringa Travertin

## Schau aa

* Travertin

## Im Netz
* Kirchheimer Muschelkalk beim Fraunhofer-Informationszentrum Raum und Bau (IRB), Stuttgart.
Local administrative unit

A **Local administrative unit** (LAU) is a stootliche, administrative Hierarchieebane. Es is a Vawoitungsgliedarung auf Gmoaebane.

Es wead in jedn Land a weng andast vawendd, ko owa scho fia an Vagleich gnuzt wean.

## Im Netz
* Eurostat: ''Local Administrative Units''
Instituto Nacional de Estadística (Spanien)

As **Instituto Nacional de Estadística** (**INE**) is da spanische, stootliche Statistikdeanst.

## Im Netz
* Instituto Nacional de Estadística
Soinhofna Koichstoa

**Soinhofna Koichstoa**, aa **Solnhofener Kalkstein**, **Solnhofener Plattenkalk**, kuaz **Soinhofna** oda **Solnhofener**, is a Koichstoa aus da Gegnd vo Soinhofa in Middlfrankn und aus da ogrenzadn Region in Obabayern, dea wos im Jura entstandn is.

Da Soinhofna is a sognennta Plottnkoich, des hoaßt ea is plottig gschichtt. Da Obbau is deswegn recht aufwendig. Ea kau net mit Maschinen in Rohbleckn ausn Stoabruch aussagschniedn wean, sodan muaß vom Hockstockmoasta mit an Pickl im Stoabruch aussaghockt wean.

## Im Netz

* Museum Solnhofen – Die Welt in Stein
Schmoizgringal

**Schmoizgringal**, denglisch: **Donut** (vo *doughnut*, Doagnuss), san amerikanische Kropfa. De Foam is vo de jiddischn Beigl obkupfad, de Mochoart vo de boarischn Schmoiznudln.

## Galarie


File:Box of doughnuts (5533414164).jpg|Tippische Amidonuts in da Stod Nei York
|Obissans Schmoizgringal mit buntn Streisl


## Im Netz
Comarca

**Comarca** is im Spanischn sowos Ähnligs wia in Östareich und Bayern a Beziak bzw. Landkroas.

Se ham owa in Spanien ned de gleiche, vawoitungsrechtliche Bedeitung. Sogor innahoib vo Spanien gibts Comarcas ois Gebietskeapaschoftn und sejchane, wo des ned san.
Schmoizbeckarei

**Schmoizbeckarei** oda **Schmoizgebäck** (dt.: **Fettgebäck**, **Siedegebäck**) is a Sammebegriff fia olle Beckarein, de wo in Fett schwimmad aussabocha wean.

Friacha san Schmoizbeckarein nua mid Schmoiz aussabocha worn, heit weans aa mid ondan Fett gmocht, bsondas mid vaschiednan Ejsoatn. Se bstenga traditionej aus Geamdoag. Heit gibds owa aa Schmoizbeckarein aus Miabdoag, Eadäpfedoag, Brandmassn und meahra.

Zua de Schmoizbeckarein ghean beispuisweis olle Krapfa, Schmoiznudln, Fosanochtskiache und Schmoizgringal (Donuts).

Es gibd gfuide und ungfuide Schmoizbeckarein. Gfuid weads meistns mid Mamalad oda Creme.

Nochn Bocha wean de siassn Oartn no zuggad, glasiad oda mid Schogglad iwazong.

Schmoizbeckarein san recht noahrhoft, enthoidn owa wenga Fettn ois wia ma glabt.

## Im Netz
* Schmalzgebäck: Süße Faschingssünde (Mittelbayerische)
* Ausgezogene Krapfen (Genussregion Oberfranken)

## Beleg
Famij

A **Famij** oda östar.: **Famülie** (dt.: **Familie**, engl.: *family*) is a enge Lemsgmoaschoft.

De klassische Famij bschtähd aus Voda, Muada und Kindan und hod so de engste Vawandtschoft gmoant. Friacha san aa no de Ahnln midzejt woa, de wo im Haus glebt ham und im weidan Sinn aa de Deanstleit (schaug aa Woatheakumft). Heit gibts an Haufa Variantn vo Rengbongfamijn, de Lemsgmoaschoft schtähd im Voadagrund, so wia im oidn Rom, neama de Foatpflanzung.

## Woatheakumft

Des Woat kimmt vom lateinischn *familia* und hoaßt Hausgmoaschoft. Des Woat is wiedarum obgloadd vo lat. famulus (Haussklave). Gmoant woa mit *familia* da gsamte Hausschdand vom Mo, oisdann: Wei, Kinda, Sklavn, Freiglossane und as Viech. Mid *familia* und *pater* woan nacha koa Vawanddschoftsschtruktua gmoant, sondan a Heaschoftsschtruktua. Da biologische Eazeiga (Voda) hod *genitor* ghoaßn und nit *pater*.

## Literatua

* Andreas Gestrich, Jens-Uwe Krause, Michael Mitterauer: *Geschichte der Familie.* Kröner, Stuttgart 2003, ISBN 978-3-520-37601-5.
* Jack Goody: *Geschichte der Familie.* Beck, Minga 2002, ISBN 3-406-48439-5.

## Im Netz
Kindheid

**Kindheid** im engan Sinn is de Zeid zwischen Gebuat und Pubertet. Im weidan Sinn schliaßt Kindheid aa de Pubertet ei. Im Rechtssinn endd de Kindheid mid da Voijaarigkeid.

## Schau aa
* Kind

## Im Netz

* 
* 
* wikiprogress.org
* United Nations Children's Fund (UNICEF)
* Family database, OECD
Kindl

A **Kindl** oda **Kind** is a junga Mensch zwischn Gebuat und Pubertet, in Wean songs unta aundan aa: **Gschropp**.

Kindl bschreibt aa de lemslonge Beziahung zua de Ejtan (Suhn und Dochda vo jedn Oita). Es ko metaphorisch aa de Beziahung zua ana Autoritet oda de Zuaghearigkeit zua an Clan, Schtamm oda ana Religion moana: "Kinda vo Israel". Es ko aa an bsundan Bezug zua an Oat, ana Zeid oda ana Situazion usw. bedeitn: "Weanakind", "Natuakindl", "Kindl vo de 70a"

De Woppnfigua vo Minga wead aa s Mingna Kindl ghoassn.

## Galerie


Infant smile.jpg|A 6 Monad Kindl
1 of Korea's 1st redheads-Terry W. mom Korean (black hair), dad Canadian (brown hair).jpg|2-jaarig
"1" Girl in India, October 2013.jpg|3-jaarig
US Navy 070216-N-4198C-007 A four-year-old Filipino girl from the village of Changco, looks on as Seabees assigned to Naval Mobile Construction Battalion (NMCB) 3 work on the construction of a new school house.jpg|4-jaarig
US Navy 030625-N-6639V-005 The 5 year-old daughter of Lt. j.g. Edwin Copleand screams, as she sees him making his way toward her.jpg|5-jaarig
Send to school 1970.jpg|6-jaarig
File:Heinrich Himmler as a child.jpg|7-jaarig
PortraitGirl2005-2.jpg|8-jaarig
Chicken and Dumplings by David Shankbone.jpg|9-jaarig
Andreas_Moeller_-_Erzherzogin_Maria_Theresia_-_Kunsthistorisches_Museum.jpg|10-jaarig
Portrait eines selbstbewussten Burschen.jpg|11-jaarig
File:Edward VII UK and successors.jpg|12-jaarig


## Im Netz

* 
* 
* wikiprogress.org
* United Nations Children's Fund (UNICEF)
* Family database, OECD
Koasa

**Koasa** oda **Kaisa** (dt.: **Kaiser**) is da boarische Titl fia an Imperatoa. Es kimmd direkd van remischn Imperatoatitl *Caesar*, des wo van Gaius Iulius Caesar obgloadd is. Im klassischn Latein wead Caesar wia "Kaisar" ausgsprocha.

Da Koasa soit a Steigarungsstuafn van Kenig sei“, Koasa und Kenig wean owa ofd ois Synonym vawendd.

## Schau aa

* Don Juan de Austria
* Estareichische Koasakron
* Habsburga

## Im Netz

* Austria-Forum: Koasakrona

## Beleg
Schuastabindn

Aa **Schuastabindn** isa Zeigl, wos s Monadsbluat fo am Wei aussahoi da Bixn aaf fanga duad.
D Schuastabindn, wiad oafach ind Untahosn nei glegt, oda seid de 70a Jo aa nei biggt und da 
Blempe wiad duad diaggad an da Bix afgsaugd.

Da Numa kimmt dohea, wei ma friacha an Wei grodn hod, ned blosshappad zum geh, wauns grod de Regl hod. Do hoz oiso an Schuasta fia Schuach braucht, und wegn dem hod ma gsogt: "Se hod in Schuasta".

No gabs no dickane und dinnane Bindn, fia fui und fia wenga Bluad. Und oi mid Fliagl,
de wo vahindan soin, dasda de ganz Soß iwagäd und iwad Bfiass owarinnd.

No hods no Slipeilong, de ausshoi voum Monadsbluat neiglegt wean. De fanga no an nodrebfedn
Soichalen, oda wos hoid sunsd no fiara Zeigl drin is, aaf.

## Beleg


## Litaradua
* Renate Waschek: *Dieses kleine Stück Watte … – Werbung und Tabu am Beispiel Binden und Tampons.* Der Grüne Zweig 194 (Werner Pieper Medienexperimente), Löhrbach 1997, ISBN 3-925817-94-8.
* Almut Junker, Eva Stille: *Die zweite Haut – zur Geschichte der Unterwäsche 1700-1960.* Ausstellung des Historischen Museums Frankfurt, 28. April bis 28. August 1988. *Historisches Museum, Frankfurt am Main 1988*, ISBN 3-89282-010-4.
* Sabine Zinn-Thomas, Walter Stolle: *Menstruation. Monatshygiene im Wandel von 1900 bis heute; eine Ausstellung des Hessischen Landesmuseums Darmstadt in der Außenstelle Lorsch, 26. November 1998 bis 31. Juli 1999* *Hessisches Landesmuseum Darmstadt* 1998, ISBN 3-926527-52-8.

## Im Netz

* Kapitel „Binden“ im Museum of Menstruation (englisch)
* Hygienegeschichte: Historische Damenbinden aus Torfmoos (Sphagnum) von 1882
*
György Grozer

**Georg Grozer junior** bzw. ungarisch **György Grózer** (* 27. Novemba 1984 in Budapest, Ungarn) is a ungarischa und deitscha Volleyboi-Nationäuspüla.

## Auszeichnung
2010–2014: *Volleybolla vom Joa* in Deitschland

## Im Netz
* 
*Porträt beim DVV
* Ranglisten: 2005 (PDF; 229&nbsp;kB) - 2006 (PDF; 84&nbsp;kB) - 2007 (PDF; 308&nbsp;kB) - 2008 (PDF; 452&nbsp;kB) - 2009 (PDF; 759&nbsp;kB) - 2010 (PDF; 546&nbsp;kB)
* London 2012: „Magic Schorsch“ vs „Hammer Schorsch“
Villa Las Estrellas

**Villa Las Estrellas** (spanisch fia „Sternenstod“) is a chilenischs Dorf a da Presidente Eduardo Frei Montalva-Station auf da King George Insl vor da Antarktischn Hoibinsl. S Dorf ligt am vo Chile beaspruchtn Teil vo da Antarktis. Es is de gressane vo zwoa zivile Siedlunga aufm antarktischn Kontinent nema da argentinischn Esperanza-Station. Am Summa wohnand a da Siedlung um de 150 Leid, am Winda um de 80e rumdum, Kinda wohnand do a.

A da Ortschaft gibts a Grundschui mid zwoa Lehra und eba 15 Schüler, dazua nu a gloane Biacharei und an extrign Kindagoatn. A Bost gibts nochad nu und vo da Chilenischn Luftwaff wiad a Grangahaus bedrim. Da nächste Flughafn is da Teniente R. Marsh Airport.

Villa Las Estrellas is oana vo de momendan am wichtigstn Gebiete fian Tourismus a da Antarktis. De Touristn weand iba Punta Arenas eigflong.

Mid dera Ortschaft mechad Chile sein Aspruch auf sei Gebiet a da Antarktis vadeitlichn.

## Klima
Am Schnied lingand de Temparaduan bei −2,4&nbsp;°C und schwankand undam Joa zwischn −6,3&nbsp;°C am Winda und 1,4&nbsp;°C am Summa. Da Niadaschlog ligt am Schnied aufs ganz Joa gseng bei 405&nbsp;mm.

## Beleg


## Im Netz

* Villa Las Estrellas, the Chilean town on Antarctica (englisch)
* Villa Las Estrellas